
**PETAK, 8.5.2020.**

**Današnji dan posvetit ćemo našim dragim majkama.**

**Jer, u nedjelju slavimo Majčin dan!**



Naučimo kako se počeo slaviti Majčin dan.

Majčin dan osmislila je Amerikanka Anna Marie Jarvis. Ona je 12. svibnja 1907. godine u nedjelju, nakon druge godišnjice smrti svoje majke, donijela 500 bijelih karanfila koje je zatim dijelila u mjesnoj crkvi drugim majkama. Nakon ovog uspješnog poduhvata, pisala je političarima tražeći od njih da osnuju službeni državni praznik u čast majkama. Već 1909. godine Majčin dan se počeo službeno slaviti **druge nedjelje u mjesecu svibnju.**

**HRVATSKI JEZIK**

**Današnji zadaci nalaze se na ovoj poveznici:**

<https://view.genial.ly/5eaecd62eacf4c0d67173133/presentation-majcin-dan?fbclid=IwAR29uHDEQ-fN-53pYk60VNxJKwuEQHFWJvEvKH_IFcBRPvB8fjCHXLyRgnE>

Pronađite taj tekst u svojoj čitanci i uvježbajte čitanje.

Odgovore na pitanja i sastavak fotografirajte i pošaljite mi na uvid.

Ako ćete raditi cvjetove od papira, snimite ih i pošaljite u razrednu grupu.

**To bi bila predivna čestitka za mamu.**

**LIKOVNA KULTURA**

Sjeti se što je **portret**. Dakle, **to je umjetnički prikaz ljudske glave**.

Sigurno ste već vidjeli ove poznate portrete.





**I vi ćete danas napraviti portret.**

**Svojoj majci na dar – majčin portret!**

Korak po korak slijedi upute.













Sve detalje čut ćete u Školi na Trećem.

Zamolite ukućane da vam pomognu u nabavi materijala i dobrog ljepila.

Svakako do nedjelje završi svoj rad, predaj ga mami i ne zaboravi reći:



☺Snimite mamin portret i pošaljite fotografiju u razrednu grupu.

Naravno, možete izraditi i neku posebnu svoju čestitku, u njoj zahvaliti mami na svemu i čestitati joj Majčin dan.

**Svim majkama i bakama čestitam Majčin dan!**

**MATEMATIKA**

Nadam se da ste pogledali video o pisanom dijeljenju troznamenkastih brojeva dvoznamenkastim. Pogledajte ga opet danas.

**Riješite 104. i 105. str. u zbirci zadataka**.

U bilježnicu riješite sljedeće zadatke:

**Pisano dijeljenje (240 : 20, 575 : 25) – vježbanje i ponavljanje**

1. Pisano podijeli i rezultat provjeri množenjem:

438 : 21 = 526 : 43 = 876 : 34 = 987 : 70 = 781 : 52 =

1. Umnožak brojeva 25 i 27 podijeli brojem 43.
2. Zbroj brojeva 287 i 498 podijeli brojem 19. (Pošaljite mi rješenja).

Polako i uporno, uz puno vježbanja svladat ćemo to. ☺

Dodatna nastava – **MATEMATIKA Za sve koji žele!**

Zabavite se. (Sigurno znate da je hobi aktivnost kojom se netko voli baviti, primjerice pecanje, planinarenje, gledanje filmova…)

